Lanusas
Lanusas (isp. Lanús) – miestas Argentinoje, Buenos Airių provincijoje, Buenos Airių aglomeracijoje, Lanuso apygardos centras. 212 tūkst. gyventojų. Geležinkelio mazgas. Svarbus pramonės centras. Chemijos, tekstilės, medienos apdirbimo, popieriaus, maisto, naftos perdirbimo pramonė. Miestas formavosi kaip pramoninis priemiestis. Pavadintas buviusių miesto žemių savininko Juano Lanuso garbei. Įkurtas Lanuso technikos universitetas, Šv. Teresės bažnyčia. 1960 m. Lanuse gimė garsus Argentinos futbolininkas Diegas A. Maradona.